Comprar en el Mercat Municipal L’Almara té premi pel Dia del Pare
2025-07-24

El Mercat Municipal L’Almara de Burjassot vol celebrar amb tots els seus clients el Dia del Pare d’una manera molt especial, repartint diferents premis entre els seus usuaris i usuàries. La campanya, organitzada per CODEMER, l’associació de comerciants del Mercat, compta amb la col·laboració de PC Logic informàtica i de Caixa Popular. Així mateix, des de la regidoria de Comerç i Mercats, dirigida per Rosa Coca, a través de CEMEF, es dona suport a aquesta campanya de foment del comerç local.

A totes aquelles persones que realitzen les seues compres aquests dies en els comerços del Mercat se’ls donarà un tiquet que hauran d’emplenar amb les seues dades i depositar-lo en l’urna que estarà instal·lada en el recinte. L’urna s’obrirà el dimarts 16 de març per a realitzar el sorteig dels diferents premis que s’entregaran i que es donaran el dijous 18 de març.

El primer premi és una Smart TV 43” i 4K, el segon premi, una Tauleta de 32 GB, el tercer premi un Telèfon intel·ligent SPC de 32 GB de memòria interna i, finalment, se sortejaran cinc polseres d’activitat 5 ATM Huawei.